stanford-oval/wikipedia huggingface dataset:
Й

| Short I |
| --- | --- | --- | --- | --- | --- | --- |

อักษรซีริลลิก
| А | Б | В | Г | Ґ | Ѓ | Д |
| Ђ | Е | Ѐ | Ё | Є | Ж | З |
| Ѕ | И | Ѝ | І | Ї | Й | Ј |
| К | Л | Љ | М | Н | Њ | О |
| П | Р | С | Т | Ћ | Ќ | У |
| Ў | Ф | Х | Ц | Ч | Џ | Ш |
| Щ | Ъ | Ы | Ь | Э | Ю | Я |
ไม่ใช่กลุ่มภาษาสลาฟ
| Ӑ | Ӓ | Ә | Ӛ | Ӕ | Ғ | Ҕ |
| Ӻ | Ӷ | Ԁ | Ԃ | Ӗ | Ӂ | Җ |
| Ӝ | Ԅ | Ҙ | Ӟ | Ԑ | Ӡ | Ԇ |
| Ӣ | Ҋ | Ӥ | Қ | Ӄ | Ҡ | Ҟ |
| Ҝ | Ԟ | Ԛ | Ӆ | Ԓ | Ԡ | Ԉ |
| Ԕ | Ӎ | Ӊ | Ң | Ӈ | Ҥ | Ԣ |
| Ԋ | Ӧ | Ө | Ӫ | Ҩ | Ҧ | Ҏ |
| Ԗ | Ҫ | Ԍ | Ҭ | Ԏ | Ӯ | Ӱ |
| Ӳ | Ү | Ұ | Ҳ | Ӽ | Ӿ | Һ |
| Ҵ | Ҷ | Ӵ | Ӌ | Ҹ | Ҽ | Ҿ |
| Ӹ | Ҍ | Ӭ | Ԙ | Ԝ | Ӏ |   |
อักษรซีริลลิกโบราณ
| Ҁ | Ѻ | Ѹ | Ѡ | Ѿ | Ѣ | Ꙓ |
| Ꙗ | Ѥ | Ѧ | Ѫ | Ѩ | Ѭ | Ѯ |
| Ѱ | Ѳ | Ѵ | Ѷ | Ꙟ |   |   |
Short I (Й, й) เป็นอักษรตัวหนึ่งในอักษรซีริลลิก อักษรตัวนี้ประดิษฐ์ขึ้นจากอักษร И และเครื่องหมายเสริมอักษร breve ใช้แทนเสียงพยัญชนะกึ่งสระ /j/ เหมือน y ในคำว่า yellow ของภาษาอังกฤษหรือ ย ในภาษาไทย
อักษร Short I เป็นอักษรตัวที่ 11 ในภาษารัสเซียเรียกว่า И краткое  (I kratkoye อี ครัตโคเอีย) , เป็นอักษรตัวที่ 10 ในภาษาบัลแกเรียเรียกว่า И кратко  (I kratko อี ครัตโค) , เป็นอักษรตัวที่ 14 ในภาษายูเครนเรียกว่า Йот  (Yot ยอต)  หรือ Ий  (Yi อิย)  และเป็นอักษรตัวที่ 11 ในภาษาเบลารุส แต่ถึงกระนั้นก็ไม่มีการใช้อักษร И ในภาษาเบลารุส
อักษร Short I มักจะถูกถ่ายอักษรให้เป็น j หรือ y ส่วนมากจะใช้เป็นพยัญชนะสะกดตัวสุดท้ายของคำ
อักษร Й (หรือในอีกแง่หนึ่งคือการเติม breve บนอักษร И) เริ่มมีการใช้ในช่วงคริสต์ศตวรรษที่ 15–16 และตั้งแต่คริสต์ศตวรรษที่ 17 ความแตกต่างระหว่าง И กับ Й เริ่มปรากฏในอักขรวิธีของภาษาเชิร์ชสลาโวนิก (ซึ่งใช้เป็นภาษารัสเซียเช่นกัน) แต่หลังจากเกิดการปฏิรูปอักขรวิธีในสหภาพโซเวียต โดย จักรพรรดิปอเตอร์ที่ 1 (Peter I) เครื่องหมายเสริมอักษรของภาษารัสเซียถูกตัดออกไปทั้งหมด แต่หลังจากที่พระองค์เสด็จสวรรคตใน พ.ศ. 2278 (ค.ศ. 1735) ไม่นาน การใช้อักษร И กับ Й ก็กลับมาอีก แต่ก็ยังไม่ถือว่า Й เป็นอักษร จนกระทั่งในช่วงคริสต์ศตวรรษที่ 19 ประมาณทศวรรษที่ 30 จึงประกาศใช้อย่างเป็นทางการ
ในภาษาเซอร์เบียและภาษามาซิโดเนีย จะใช้ Je (Ј, ј) แทนอักษร Short I
การเปรียบเทียบอักษร

| ภาษา | /ʲ i/ | /i/ | /ɪ/ | /j/ |
| --- | --- | --- | --- | --- |
| ภาษารัสเซีย | — | И,и | — | Й,й |
| ภาษาเซอร์เบีย | — | И,и | — | Ј,ј |
| ภาษาเบลารุส | — | І,і | — | Й,й |
| ภาษายูเครน | Ї,ї | І,і | И,и | Й,й |
ตำแหน่งอักขระ

| ชุดอักขระ | อักษร | ฐานสิบ | ฐานสิบหก |
| --- | --- | --- | --- |
| ยูนิโคด | ตัวใหญ่ | 1049 | U+0419 |
| ยูนิโคด | ตัวเล็ก | 1081 | U+0439 |
| ISO 8859-5 | ตัวใหญ่ | 185 | 0xB9 |
| ISO 8859-5 | ตัวเล็ก | 217 | 0xD9 |
| KOI8 | ตัวใหญ่ | 234 | 0xEA |
| KOI8 | ตัวเล็ก | 202 | 0xCA |
| Windows-1251 | ตัวใหญ่ | 201 | 0xC9 |
| Windows-1251 | ตัวเล็ก | 233 | 0xE9 |
กีฬาบาสเกตบอลในโอลิมปิกฤดูร้อน 1936

การแข่งขันบาสเกตบอลในโอลิมปิกฤดูร้อน 1936 เป็นการแข่งขันบาสเกตบอลโอลิมปิกที่จะจัดขึ้นในเบอร์ลิน ประเทศเยอรมนี กำหนดแข่งขันระหว่างวันที่ 7-14 สิงหาคม พ.ศ. 2559
ผลการแข่งขัน > สรุปเหรียญ

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหรัฐ (USA) | 1 | 0 | 0 | 1 |
| 2 |  แคนาดา (CAN) | 0 | 1 | 0 | 1 |
| 3 |  เม็กซิโก (MEX) | 0 | 0 | 1 | 1 |
| รวม | รวม | 1 | 1 | 1 | 3 |
ผลการแข่งขัน > ผลการแข่งขัน

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| ชาย รายละเอียด |  สหรัฐ (USA)Sam Balter   Ralph Bishop   Joe Fortenberry   Tex Gibbons   Francis Johnson   Carl Knowles   Frank Lubin   Art Mollner   Donald Piper   Jack Ragland  Willard Schmidt   Carl Shy   Duane Swanson   Bill Wheatley |  แคนาดา (CAN) Gordon Aitchison   Ian Allison   Art Chapman   Chuck Chapman  Edward Dawson  Irving Meretsky  Doug Peden   James Stewart   Malcolm Wiseman   Stanley Nantais |  เม็กซิโก (MEX) Carlos Borja  Víctor Borja Rodolfo Choperena  Luis de la Vega  Raúl Fernández  Andrés Gómez Silvio Hernández  Francisco Martínez  Jesús Olmos  José Pamplona   Greer Skousen |
Note: The International Olympic Committee medal database shows only these players as medalists. They all played at least one match during the tournament. The reserve players are not listed as medalists.
กีฬาบาสเกตบอลในโอลิมปิกฤดูร้อน 1948

การแข่งขันบาสเกตบอลในโอลิมปิกฤดูร้อน 1948 เป็นการแข่งขันบาสเกตบอลโอลิมปิกที่จะจัดขึ้นในลอนดอน ประเทศสหราชอาณาจักร กำหนดแข่งขันระหว่างวันที่ 30 กรกฎาคม - 13 สิงหาคม พ.ศ. 2491
ผลการแข่งขัน > สรุปเหรียญ

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหรัฐ (USA) | 1 | 0 | 0 | 1 |
| 2 |  ฝรั่งเศส (FRA) | 0 | 1 | 0 | 1 |
| 3 |  บราซิล (BRA) | 0 | 0 | 1 | 1 |
| รวม | รวม | 1 | 1 | 1 | 3 |
ผลการแข่งขัน > ผลการแข่งขัน

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| ชาย รายละเอียด |  สหรัฐ (USA) Cliff Barker Don Barksdale Ralph Beard Lew Beck Vince Boryla Gordon Carpenter Alex Groza Wah Wah Jones Bob Kurland Ray Lumpp R. C. Pitts Jesse Renick Jackie Robinson Kenny Rollins |  ฝรั่งเศส (FRA) André Barrais Michel Bonnevie André Buffière René Chocat René Dérency Maurice Desaymonnet André Even Maurice Girardot Fernand Guillou Raymond Offner Jacques Perrier Yvan Quénin Lucien Rebuffic Pierre Thiolon |  บราซิล (BRA) Algodão Bráz Ruy de Freitas Marcus Vinícius Dias Affonso Évora Alexandre Gemignani Alfredo da Motta Alberto Marson Nilton Pacheco Massinet Sorcinelli |
Note: The International Olympic Committee medal database shows only these players as medalists. They all played at least one match during the tournament. The reserve players are not listed as medalists.
กัปปิยะ

กัปปิยะ หรือ กัปปิยภัณฑ์ แปลว่า เหมาะสม, สมควร หมายถึงสิ่งของเครื่องใช้ที่สมควรแก่สมณะคือภิกษุสามเณร เป็นสิ่งของที่ภิกษุสามเณรบริโภคใช้สอยได้ ไม่ผิดพระวินัย เรียกเต็มว่า กัปปิยภัณฑ์ ได้แก่ ปัจจัย ๔ คือ ผ้า อาหาร ที่อยู่อาศัย และยารักษาโรค
สิ่งของที่ภิกษุสามเณรไม่ควรจะบริโภคใช้สอยหรือบริโภคใช้สอยไม่ได้ เช่น เสื้อ กางเกง เครื่องประดับ เป็นต้น เรียกว่า อกัปปิยะ หรือ อกัปปิยภัณฑ์
ปัจจัยบางอย่างที่เป็นอกัปปิยะนิยมทำให้เป็นกัปปิยะเสียก่อนจึงถวายพระ เช่น ผลไม้ที่มีเปลือกหนา นิยมปอกหรือใช้มีดใช้เล็บกรีดให้เป็นรอยเสียก่อน ทำดังนี้เรียกว่า "ทำกัปปิยะ" เรียกผู้ทำกัปปิยะนั้นว่า กัปปิยการก
การระบาดทั่วของคอร์รัปเตดบลัด

เหตุการณ์โรคระบาด คอร์รัปเตดบลัด หรือ โรคระบาดทั่วแห่งเวิลด์ออฟวอร์คราฟท์ เป็นเหตุการณ์ไม่คาดคิดที่เกิดขึ้นในเกมเวิลด์ออฟวอร์คราฟท์ เมื่อ 13 กันยายน ค.ศ. 2005 และดำเนินต่อเนื่องเป็นเวลาหนึ่งเดือน โดยเริ่มขึ้นพร้อมกับการเพิ่มแผนที่ใหม่ในเกม คือ ซูลกูรับ ซึ่งมีบอสคือฮัคคาร์ เดอะ โซลเฟลเยอร์ เมื่อผู้เล่นเข้าต่อสู้กับฮัคคาร์ ผู้เล่นอาจถูกร่ายคาถา "คอร์รัปเตดบลัด" (corrupted blood) เข้าใส่ ซึ่งคาถาจะมีผลลดพลังชีวิตอย่างต่อเนื่อง และสามารถถูกส่งต่อไปยังผู้เล่นข้างเคียงได้ เหมือนกับโรคติดต่อ
คาถานี้ผู้สร้างตั้งใจให้มีผลกับผู้เล่นเพียงไม่กี่วินาที และให้มีผลเฉพาะในแผนที่ซูลกูรับเท่านั้น แต่กลับเกิดระบาดลุกลามไปยังพื้นที่อื่นๆ จนพ้นจากการควบคุมของทีมงาน เนื่องจากข้อผิดพลาดในการเขียนโปรแกรมทำให้ตัวละครที่เป็นสัตว์เลี้ยงและลูกน้องของผู้เล่นติดคาถานี้ได้ เป็นช่องโหว่ทำให้คาถานี้หลุดออกจากพื้นที่ที่ทีมงานตั้งใจให้มีผล การระบาดลุกลามเป็นวงกว้างอย่างรวดเร็ว ทั้งโดยผู้เล่นที่ตั้งใจและไม่ตั้งใจ  ทำให้ตัวละครของผู้เล่นใหม่ที่มีเลเวลต่ำตายเป็นจำนวนมากจนไม่สามารถเล่นเกมได้ตามปกติ เนื่องจากต้องคอยระวังไม่ให้ติดคาถานี้ แม้ทีมงานจะออกมาตรการต่างๆ เช่น การกักตัวแยกโรค การให้ผู้เล่นอยู่ห่างจากพื้นที่ที่มีตัวละครหนาแน่น หรืองดการเข้าเกมเป็นการชั่วคราว คาถานี้ก็ยังระบาดต่อเนื่องจนผู้สร้างต้องออกแพทช์แก้ไขและรีเซ็ตโลกในเกม จึงจะสามารถควบคุมการระบาดได้
การเกิดขึ้นและการตอบสนองของผู้คนต่อเหตุการณ์นี้เป็นที่สนใจของนักระบาดวิทยาจำนวนมาก เนื่องจากอาจสามารถประสบการณ์จากเหตุการณ์นี้มาปรับใช้กับสถานการณ์จริง ว่าประชากรทั่วไปจะตอบสนองต่อโรคระบาดในความเป็นจริงอย่างไร
กัปปิยโวหาร

กัปปิยโวหาร แปลว่า โวหารที่สมควรแก่ภิกษุ คำพูดที่สมควรแก่ภิกษุ หมายถึง ภาษาและคำพูดที่เหมาะสมแก่ภิกษุ เป็นทั้งภาษาและคำพูดที่ชาวบ้านใช้กับภิกษุและที่ภิกษุใช้กับชาวบ้าน ที่ชาวบ้านใช้กับภิกษุเช่นเรียกเงินตราว่า กัปปิยภัณฑ์ เรียกการ "กิน" ว่า "ฉัน" เรียกการ "นอน" ว่า "จำวัด" เรียกการ "ป่วย" ว่า "อาพาธ" เรียก "ภิกษุ" ว่า "พระคุณเจ้า" เป็นต้น และหมายถึงภาษาหรือคำพูดที่ภิกษุใช้โดยเฉพาะเช่น ภิกษุเรียกตัวเองว่า "อาตมา" หรือ "อาตมภาพ" เรียกชาวบ้านว่า "โยม" เป็นต้น
กัปปิยโวหารเป็นถ้อยคำสำนวนที่เหมาะแก่กาลเทศะ หากใช้ได้ถูกต้องก็เป็นที่นิยมยกย่องว่าเป็นผู้ฉลาดรู้กาลเทศะดี
การจับช้าง

การคล้องช้าง
พระครูปะกำ สิ่งศักดิ์สิทธิ์ที่หมอช้างให้การเคารพบูชา
การจับช้าง หรือ การคล้องช้าง ถือเป็นศิลปศาสตร์อย่างหนึ่งที่มีการเรียนรู้มาตั้งแต่โบราณ โดยเฉพาะอย่างยิ่งองค์พระมหากษัตริย์ไทย ซึ่งต้องศึกษาศิลปวิทยาแขนงนี้เพื่อทรงสามารถสรรหาช้างดีมาไว้ประดับพระบารมี ทั้งในยามปกติจะใช้ทรงเป็นพาหนะ และในยามสงครามที่จะทรงใช้เป็นคชาธารออกรณรงค์หมู่ปัจจามิตร ดังนั้น จะพบว่าในประวัติศาสตร์องค์พระมหากษัตริย์ทรงมักจะเสด็จออก เพื่อไปวังช้างด้วยพระองค์เอง ทั้งนี้ก็เพื่อฝึกพระองค์และขุนนางช้าราชบริพาร ได้ฝึกซ้อมการคล้องช้างป่าให้มีความชำนาญเชี่ยวชาญในการจับช้าง และรอบรู้ถึงป่าในราชอาณาจักรได้ดีขึ้น ทั้งเป็นการฝึกการขับขี่ช้าง และใช้ช้างให้ชำนาญขึ้น นอกจากนี้การไปวังช้าง หรือการคล้องช้างนี้ก็เพื่อคัดเลือกช้างมาไว้ใช้งานเป็นพาหนะบรรทุกสิ่งของต่างๆ
ในการจับช้างในป่าเพื่อนำช้างมาฝึกหัดในงานต่างๆ ไม่ว่าจะเป็นการฝึกช้างศึกช่วยรบ หรือนำช้างงานแบกสัมภาระต่างๆ หรือจับช้างมาเพื่อส่งออกไปขายในดินแดนใกล้เคียง โดยบุคคลที่มาร่วมจับช้างเหล่านี้ที่มีแต่โบราณที่เรียกว่า ควาญ ถ้าเป็นผู้ที่เพิ่งจะเริ่มมาทำงาน เรียกว่า "ควาญซ้าย" และ ถ้ามีความชำนาญมากขึ้นจะได้รับเลื่อนตำแหน่งเป็น "ควาญขวา" และถ้ามีความเชี่ยวชาญในการจับช้างมากขึ้น และมีอายุสมควรจะได้รับเลื่อนเป็น "หมอช้าง" แต่ที่สำคัญจะต้องเป็นคนที่มีความสามารถในการคล้องช้างเหนือควาญช้างผู้อื่น หมอช้างเองก็ยังมีครูที่คอยควบคุมอยู่อีกชั้นหนึ่ง ที่เรียกว่า "ปะกรรม" หรือ "ปะกำ" ซึ่งจะรับคำสั่งจากหัวหน้าใหญ่ซึ่งเรียกว่า "ปฏิยายะ" อีกต่อหนึ่ง
วิธีการจับช้างหรือการคล้องช้าง

การคล้องช้างในเพนียด
การคล้องช้างหรือจับช้างในซอง
การจับช้างด้วยวิธีหลุมพราง
การคล้องช้างหรือการจับช้างกลางน้ำ
การจับช้างด้วยวิธีใช้ช้างต่อ
ดูเพิ่ม

เพนียดคล้องช้าง
คชศาสตร์
คริสโตเฟอร์ แลมเบิร์ท

| Christopher Lambert |
| --- | --- |

สารนิเทศภูมิหลัง
เกิด:  (1957-03-29) 29 มีนาคม ค.ศ. 1957 (67 ปี) คริสทอฟ กาย เดนิส แลมเบิร์ท
คู่สมรส: ไดแอน เลน (1988-1994) Jaimyse Haft (1999-2000)
คู่ครอง: โซฟี มาร์โซ (2007-ปัจจุบัน)
อาชีพ: นักแสดง
ปีที่แสดง: 1984 - ปัจจุบัน
คริสโตฟ กีย์ เดนีส์ ลองแบรต์ หรือ คริสโตเฟอร์ แลมเบิร์ท นักแสดงชาวฝรั่งเศสที่เกิดในสหรัฐอเมริกา มีชื่อเสียงเป็นที่รู้จักจากบท "คอนเนอร์ แม็คลีออด" จากภาพยนตร์แอ็คชั่นแฟนตาซี Highlander ในปี 1986 ที่ประสบความสำเร็จจนมีการสร้างภาคต่ออีก 3 ภาค และภาพยนตร์ซีรีส์อีก 6 ฤดูกาล 119 ตอน  นอกนั้นยังแสดงบทนำในภาพยนตร์ Mortal Kombat (1995) ที่สร้างจากเนื้อเรื่องในเกมส์คอมพิวเตอร์ และในภาพยนตร์ภาคต่อ Mortal Kombat: Devastation ที่จะออกฉายในปี 2010
คริสโตเฟอร์ แลมเบิร์ทเกิดที่นิวยอร์ก สหรัฐอเมริกา บิดาเป็นนักการทูตฝรั่งเศสประจำองค์การสหประชาชาติ เขาเติบโตในเจนีวา สวิตเซอร์แลนด์ หลังจากครอบครัวย้ายมาอยู่ที่นี่เมื่อเขาอายุได้ 2 ปี ผลงานแสดงที่สร้างชื่อให้เขา คือบททาร์ซาน ในภาพยนตร์เรื่อง Greystoke - The Legend of Tarzan, Lord of the Apes ในปี ค.ศ. 1984 กำกับโดยฮิวจ์ ฮัดสัน ตามด้วย Highlander ซึ่งทำให้เขาเป็นตัวเลือกแรกของจอห์น เกล็น ผู้กำกับภาพยนตร์เจมส์ บอนด์เรื่องใหม่ ให้มารับบทแทนโรเจอร์ มัวร์ ใน The Living Daylights ในปี 1987 แต่เนื่องจากการพูดภาษาอังกฤษสำเนียงฝรั่งเศส ทำให้บทนี้ตกเป็นของทิโมธี ดาลตันแทน
แลมเบิร์ทเคยได้รับรางวัลซีซาร์ จากภาพยนตร์เรื่อง Subway ในปี 1986 กำกับโดยลุค เบซอง
แหล่งข้อมูลอื่น

เว็บทางการ เก็บถาวร 2017-07-09 ที่ เวย์แบ็กแมชชีน (ฝรั่งเศส)
Christopher Lambert ที่อินเทอร์เน็ตมูวีเดตาเบส
กีฬาบาสเกตบอลในโอลิมปิกฤดูร้อน 1956

การแข่งขันบาสเกตบอลในโอลิมปิกฤดูร้อน 1956 เป็นการแข่งขันบาสเกตบอลโอลิมปิกที่จะจัดขึ้นในเมลเบิร์น ประเทศออสเตรเลีย กำหนดแข่งขันระหว่างวันที่  22 พฤศจิกายน - 1 ธันวาคม พ.ศ. 2499
ผลการแข่งขัน > สรุปเหรียญ

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหรัฐ (USA) | 1 | 0 | 0 | 1 |
| 2 |  สหภาพโซเวียต (URS) | 0 | 1 | 0 | 1 |
| 3 |  อุรุกวัย (URU) | 0 | 0 | 1 | 1 |
| รวม | รวม | 1 | 1 | 1 | 3 |
ผลการแข่งขัน > ผลการแข่งขัน

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| ชาย รายละเอียด |  สหรัฐ (USA) Carl Cain Bill Hougland K.C. Jones Bill Russell James Walsh William Evans Burdette Haldorsson Ronald Tomsic Richard Boushka Gilbert Ford Robert Jeangerard Charles Darling |  สหภาพโซเวียต (URS) Valdis Muižnieks Maigonis Valdmanis Vladimir Torban Stasys Stonkus Kazys Petkevičius Arkadi Bochkarev Jānis Krūmiņš Mikhail Semyonov Algirdas Lauritenas Yuri Ozerov Viktor Zubkov Mikhail Studenetsky |  อุรุกวัย (URU) Carlos Blixen Ramiro Cortes Héctor Costa Nelson Chelle Nelson Demarco Héctor García Otero Carlos Gonzáles Sergio Matto Oscar Moglia Raúl Mera Ariel Olascoaga Milton Scaron |
Note: The International Olympic Committee medal database shows only these players as medalists. They all played at least one match during the tournament. The reserve players are not listed as medalists.
กันดั้มเฮฟวี่อาร์ม

| XXXG-01H กันดั้มเฮฟวี่อาร์ม > ข้อมูลทั่วไป |
| --- | --- |
ประเภท: โมบิลสูท
ความสูง: 16.7 เมตร
น้ำหนัก: 7.7 ตัน
เกราะ: โลหะผสมกันดาเนียม
อุปกรณ์: ปืนวัลแคน ปืนกลอัตโนมัติ มิสไซล์นำวิถี ปืนกลแก็ตลิ่งติดหน้าอก ไมโครมิสไซล์ มีด บีมแก็ตลิ่งกันติดโล่
นักบินสำคัญ: โทรว่า บาร์ตัน
ด ค ก
XXXG-01SR กันดั้มเฮฟวี่อาร์ม(ญี่ปุ่น:ガンダムヘビーアームズ ;อังกฤษ:Gundam Heavyarms) เป็นโมบิลสูทที่มีบทบาทสำคัญในการ์ตูนญี่ปุ่น อะนิเมะ บันทึกการยุทธ์บทใหม่ กันดั้มวิง ออกแบบโดยคุนิโอะ โอคาวาระ
กันดั้มเฮฟวี่อาร์มเป็นหนึ่งในกันดั้มทั้งห้าเครื่องซึ่งมีต้นแบบมาจาก XXXG-00W0 วิงกันดั้มซีโร่ที่นักวิทยาศาสตร์ทั้งห้าได้ร่วมกันพัฒนาเพื่อใช้ต่อสู้กับองค์กรลับ OZ (Organization of Zodiac) แต่เนื่องจากพลังในการต่อสู้ของวิงกันดั้มซีโร่นั้นสูงเกินไปจนเป็นอันตราย นักวิทยาศาสตร์ทั้งห้าจึงได้ยกเลิกแผนการสร้างวิงกันดั้มซีโร่และได้แยกย้ายกันไปสร้างกันดั้มของตัวเอง กันดั้มเฮฟวี่อาร์มได้รับการพัฒนาโดย นายแพทย์ S
กันดั้มเฮฟวี่อาร์มเป็นโมบิลสูทที่เน้นการต่อสู้ระยะไกลจึงติดตั้งมิสไซล์และปืนกลแบบต่างๆไว้ทั่วตัว โดยส่วนไหล่สามารถเปิดออกเพื่อยิงมิสไซล์นำวิถี เช่นเดียวกับที่หน้าอกซึ่งติดตั้งปืนกลแก็ตลิ่งไว้ด้านใน กันดั้มเฮฟวี่อาร์มมีมีดขนาดเล็กไว้เป็นอาวุธสำหรับป้องกันตัวในระยะประชิด นักบินของกันดั้มเฮฟวี่อาร์มก็คือ โทรว่า บาร์ตัน รหัสที่ OZใช้เรียกกันดั้มเฮฟวี่อาร์มก็คือกันดั้ม 03
เนื้อเรื่องของภาคกันดั้มวิง เอนด์เลสวอลซ์ได้เปิดเผยว่าเดิมทีนั้นกลุ่มตระกูลบาร์ตันได้เตรียมใช้กันดั้มทั้งห้าในปฏิบัติการเมเทโอโดยใช้กันดั้มในการกวาดล้างกำลังของศัตรูที่ยังเหลืออยู่หลังจากทิ้งโคโลนีลงไปบนโลก แต่นักวิทยาศาสตร์ทั้งห้าไม่เห็นด้วยกับแผนการนี้จึงส่งกันดั้มไปยังโลกเพื่อต่อสู้กับ OZด้วยสงครามกองโจร ซึ่งโทรว่า บาร์ตันถูกผู้ช่วยของนายแพทย์Sสังหาร และให้ทหารนิรนามใช้ชื่อโทรว่า บาร์ตันเพื่อปฏิบัติการแทน
กันดั้มเฮฟวี่อาร์มเป็นกันดั้มเพียงเครื่องเดียวในกลุ่มกันดั้มทั้งห้าที่ไม่เคยถูกทำลาย โดยเมื่อโทรว่ากลับไปอวกาศนั้น ได้ทิ้งกันดั้มเฮฟวี่อาร์มไว้บนโลกเพราะรู้ว่าไม่สามารถใช้งานในสภาพไร้แรงโน้มถ่วงได้ จนกระทั่งได้รับการปรับปรุงโดยโฮวาร์ดเป็นกันดั้มเฮฟวี่อาร์มรุ่นปรับปรุง
หลังจากที่ภาคเอนด์เลสวอลซ์ออกฉาย ฮาจิเมะ คาโทกิก็ได้ออกแบบกันดั้มเฮฟวี่อาร์มใหม่อีกครั้งและเรียกว่ารุ่นแรกเริ่ม (early type)ให้มีลักษณะที่ใกล้เคียงกับกันดั้มเฮฟวี่อาร์มรุ่นปรับปรุงในภาคเอนด์เลสวอลซ์มากกว่าเดิมและใช้ปืนกลแก็ตลิ่งขนาดใหญ่ธรรมดาแทนบีมแก็ตลิ่งกันติดโล่
กันดั้มเฮฟวี่อาร์มรุ่นปรับปรุง

| XXXG-01H2 กันดั้มเฮฟวี่อาร์มรุ่นปรับปรุง > ข้อมูลทั่วไป |
| --- | --- |
ประเภท: โมบิลสูท
ความสูง: 16.7 เมตร
น้ำหนัก: 8.2 ตัน
เกราะ: โลหะผสมกันดาเนียม
อุปกรณ์: ปืนวัลแคน ปืนกลอัตโนมัติ มิสไซล์นำวิถี ปืนกลแก็ตลิ่งติดหน้าอก ไมโครมิสไซล์ มีด บีมแก็ตลิ่งกันสองลำกล้องติดโล่
นักบินสำคัญ: โทรว่า บาร์ตัน
ด ค ก
XXXG-01H2 กันดั้มเฮฟวี่อาร์มรุ่นปรับปรุง(ญี่ปุ่น:ガンダムヘビーアームズ改 ;อังกฤษ:Gundam Heavyarms Kai) เป็นโมบิลสูทซึ่งเป็นรุ่นปรับปรุงของกันดั้มเฮฟวี่อาร์มในช่วงหลังของบันทึกการยุทธ์บทใหม่ กันดั้มวิง ออกแบบโดยคุนิโอะ โอคาวาระ
กันดั้มเฮฟวี่อาร์มรุ่นปรับปรุงได้รับการปรับแต่งโดยโฮวาร์ดเพื่อให้ใช้งานในอวกาศได้ เมื่อเทียบกับกันดั้มเครื่องอื่นๆแล้วมีการเปลี่ยนแปลงน้อยที่สุด คือเปลี่ยนบีมแก็ตลิ่งกันติดโล่เป็นแบบสองกระบอก
กันดั้มเฮฟวี่อาร์มรุ่นปรับปรุง > ฉบับเอนด์เลสวอลซ์

| XXXG-01H2 กันดั้มเฮฟวี่อาร์มรุ่นปรับปรุง (ฉบับเอนด์เลสวอลซ์) > ข้อมูลทั่วไป |
| --- | --- |
ประเภท: โมบิลสูท
ความสูง: 16.5 เมตร
น้ำหนัก: 8.2 ตัน
เกราะ: โลหะผสมกันดาเนียม
กำลังเครื่อง: 3190 kW
อุปกรณ์: ปืนวัลแคน ปืนกลอัตโนมัติ มิสไซล์นำวิถี ปืนกลแก็ตลิ่งติดหน้าอก ไมโครมิสไซล์ ดับเบิ้ลแก็ตลิ่งกัน
นักบินสำคัญ: โทรว่า บาร์ตัน
ด ค ก
กันดั้มเฮฟวี่อาร์มรุ่นปรับปรุงได้รับการออกแบบใหม่อีกครั้งใน OVA กันดั้มวิง เอนด์เลสวอลซ์โดยฮาจิเมะ คาโทกิ ในมังงะภาคเสริมจะใช้กันดั้มเฮฟวี่อาร์มรุ่นปรับปรุงที่ออกแบบใหม่นี้แทนแบบของภาคโทรทัศน์ ในวิดีโอเกมและโมเดลคิทมักเรียกกันดั้มเฮฟวี่อาร์มที่ออกแบบใหม่นี้ว่ากันดั้มเฮฟวี่อาร์มคัสตอมเพื่อไม่ให้สับสนกับแบบของภาคโทรทัศน์
ในแบบใหม่นี้ สีของกันดั้มเฮฟวี่อาร์มรุ่นปรับปรุงถูกเปลี่ยนจากโทนแดงส้มเป็นสีเขียวเข้มและเพิ่มจำนวนของมิสไซล์ที่บรรจุไว้ตามตัว ปืนกลแก็ตลิ่งที่หน้าอกเพิ่มเป็นสี่กระบอก ส่วนบีมแก็ตลิ่งติดโล่นั้นกลายเป็นปืนกลแก็ตลิ่งแบบสองลำกล้องขนาดใหญ่และมีถึงสองคู่ กันดั้มเฮฟวี่อาร์มที่ออกแบบใหม่นี้จะไม่มีมีดซึ่งเป็นอาวุธระยะประชิดตัว บางครั้งกันดั้มเฮฟวี่อาร์มรุ่นปรับปรุงจะมีหน้ากากตัวตลกแบบปิดครึ่งหน้า ซึ่งเป็นแบบเดียวกับที่โทรว่าใส่ในคณะละครสัตว์ที่อาศัยอยู่
โมบิลสูท MMS-01 เซอเพนท์ของกองกำลังมารีเมียร์นั้นใช้ระบบอาวุธคล้ายกับของกันดั้มเฮฟวี่อาร์ม
รูปแบบอื่นๆ > กันดั้มเดริงเจอร์อาร์ม

ปรากฏตัวในภาคเสริม ความมุ่งมั่นของทิเอล (新機動戦記ガンダムW ～ティエルの衝動～) กันดั้มเดริงเจอร์อาร์มเป็นโมบิลสูทเตรียมผลิตจำนวนมากที่พวก OZที่รอดจากสงครามแอบพัฒนาขึ้นโดยใช้ข้อมูลของกันดั้มเฮฟวี่อาร์ม แต่ออกแบบให้เน้นการใช้งานในภารกิจป้องกันพื้นที่ ส่วนหัวไม่มีเสาอากาศและไม่ได้ติดตั้งปืนวัลแคนหรือปืนกลอัตโนมัติ อดีตทหาร OZ ไทรนอย ลิฟวินสกี้ ได้ขโมยกันดั้มเดริงเจอร์อาร์มเพื่อช่วยทิเอลตามหาพี่ชาย ซึ่งไทรนอยได้เสียชีวิตจากการสั่งให้กันดั้มเดริงเจอร์อาร์มระเบิดตัวเองทำลายกันดั้มแซนด์เลออนคัสตอมและกันดั้มเดธไซธ์กิลตี้คัสตอมที่ไล่ตามพวกทิเอลไปถึงสุสานนักรบ
ดูเพิ่ม

รายชื่อหุ่นยนต์ใน After Colony
กิรออะฮ์

กิรออะฮ์ หมายถึง เทคนิคการอ่านกุรอาน ส่วนความหมายตามตัวอักษร หมายถึง การอ่าน นักอักษรศาสตร์ให้ความหมายว่า เทคนิคการอ่าน กิรออาต เป็นรูปพหูพจน์ของคำว่า กิรออะฮ์  ซึ่งบ่งชี้ถึงประเภทการอ่านที่หลากหลาย เป้าหมายของ "การอ่านกุรอานอย่างถูกต้อง"  คือการอธิบายคำต่าง ๆ ด้วยเทคนิคที่นบีมุฮัมมัด ศาสดาแห่งอิสลามเคยอ่าน หรือการอ่านที่เคยอ่านต่อหน้าท่าน และท่านก็รับรองการอ่านนั้น
เทคนิคการอ่านกุรอานตามรายงานของฮัฟศ์ ที่รายงานจาก อาซิม กูฟี เป็นเทคนิคการอ่านที่ถูกรู้จักกันมากที่สุดในหมู่มุสลิม
นิยาม

"กิรออะฮ์" คือรูปแบบหนึ่งจากรูปแบบที่คาดคะเนได้ว่าเป็นตัวบทของกุรอาน
บัดรุดดีน ซัรกะชี กล่าวว่า  กิรออาต คือ ความแตกต่างที่เกี่ยวกับ "คำต่าง  ๆ " และ "ประโยคต่าง  ๆ " ของวะห์ยู ซึ่งความแตกต่างนี้เกี่ยวข้องกับตัวอักษร คำต่าง ๆ และวิธีการต่าง ๆ ของกุรอาน อาทิ การออกเสียงบาง การออกเสียงหนา เป็นต้น - ซึ่งรายงานโดยนักอ่าน- ดิมยาฏี กล่าวว่า กิรออาต หมายถึง ศาสตร์ที่ผ่านมติเอกฉันท์หรือความแตกต่างของผู้บันทึกคัมภีร์ของพระเจ้า- เกี่ยวกับเรื่องของการ ตัด การคงไว้ การใส่สระ การใส่สุกูน การเว้นวรรค การเชื่อมตัวอักษรและคำต่าง ๆ เหล่านี้เป็นต้น วิธีการออกเสียง และการเปลี่ยน (อิบดาล) อีกทั้งเรื่องอื่น ๆ ที่สามารถเรียนรู้ได้ด้วยการฟัง
ประวัติความเป็นมา

การอ่าน เป็นศัพท์เชิงวิชาการรุ่นก่อน ซึ่งย้อนกลับไปยังยุคสาวกของท่านศาสดามุฮัมมัด (ซลฯ) วิทยาการแรกของอิสลามที่สาวกได้เรียนรู้ คือ การท่องจำกุรอานและการอ่านกุรอาน หลังจากที่ท่านศาสดาได้เสียชีวิต สาวกกลุ่มหนึ่งก้ได้บันทึกกุรอานออกเป็นมุศฮัฟต่าง ๆ เช่น อับดุลลอฮ์ บิน มัสอูด, อุบัย บิน กะอบ์, มะอาษ บิน ญะบัล และมิกดาด บิน อัสวัด ด้วยเหตุนี้จึงทำให้บุคคลเหล่านี้มีความขัดแย้งกันในกรณีต่าง ๆ ที่เกียวกับวิธีการบันทึกกุรอาน เป็นผลให้เกิดการอ่านต่าง ๆ ที่หลากหลายขึ้น ผู้คนในโลกอิสลามแต่ละพื้นที่ต่างก็อ่านกุรอานตามสาวกที่พวกเขารู้จักและคุ้นเคย เช่น ชาวกูฟะฮ์ ก็จะอ่านตามอิบนุ มัสอูด ชาวบัศเราะฮ์จะอ่านตามอะบูมูซา อัชอะรี และชาวเมืองชามก็จะอ่านตามอุบัย บิน กะอบ์ จากความขัดแย้งนี้เองทำให้เห็นถึงความจำเป็นของศาสตร์ศาสตร์หนึ่งที่สามารถจำแนกการอ่านที่ถูกต้องและมุตะวาติร ออกจากการอ่านที่ไม่เป็นที่รู้จัก (ชาษ)
กุรอานมีรุปแบบการอ่านที่แตกต่างกันออกไป ในลักษณะที่กล่าวกันว่าช่วง ศตวรรษที่สองหรือสาม แห่งฮิจเราะฮ์ศักราชมีรายงานถึง 14 รายงานเกี่ยวกับรูปแบบอ่าน และฮาฟิซก็กล่าวถึงการอ่านกุรอานตาม 14 การรายงานเอาไว้ด้วย ซึ่งมีความแตกต่างกันในบางรายละเอียดของการอ่าน ฉะนั้นอย่าสับสนระหว่างการอ่านกุรอานกับการท่องจำกุรอาน การอ่านมี 4 ระดับ ได้แก่:
ตัรตีล : เป็นการอ่านที่รักษาระเบียบการเรียบเรียงที่มีอยู่ในประโยคและกฎเกณฑ์ของคำพูด
ตะห์กีก: เป็นการอ่านที่เพิ่มสำเนียงการอย่างความพอดี รักษาความนุ่มนวลในการอ่าน ผสมผสานกับการลากเสียงสระสุดท้าย การออกเสียงพยัญชนะ ซึ่งการตะห์กีกนั้นมี 3 ประเภทด้วยกัน
ตะห์ดีร : การอ่านเร็ว โดยยังคงรักษากฎเกณฑ์ของหลักตัจวีด
ตัดวีร : เป็นการอ่านที่อยู่ระหว่าง ตะห์กีก กับ ตะห์ดี
เทคนิคการอ่าน จัดอยู่ในศาสตร์ด้านวิทยากุรอาน ซึ่งแต่เดิมนั้นมีเทคนิคการอ่านถึง 10 รูปแบบด้วยกัน ซึ่งแต่ละเทคนิคนั้นได้มาจากนักอ่านกุรอานที่โด่งดัง ทุก ๆ การอ่านจะรายงานจากบรรดานักรายงานที่รายงานต่อ ๆ กันมาก่อนหน้าตน ในศาสตร์เทคนิคการอ่านนั้น จะอธิบายเกี่ยวกับการอ่านกุรอาน[ต้องการอ้างอิง]
ลิงก์ที่เกี่ยวข้อง

บรรดานักอ่านทั้งเจ็ด
การบันทึกกุรอาน
การระบาดทั่วของโควิด-19 ในทำเนียบขาว

การระบาดทั่วของไวรัสโคโรนาในทำเนียบขาว เป็นการแพร่ระบาดของกลุ่มผู้ติดเชื้อ SARS-CoV-2 ในเดือนกันยายนและตุลาคม 2563 ในหมู่ประชาชนรวมถึงเจ้าหน้าที่รัฐบาลสหรัฐหลายคน ซึ่งได้รับการติดต่ออย่างใกล้ชิดระหว่างการระบาดทั่วของไวรัสโคโรนาในวอชิงตัน ดี.ซี. บุคคลที่มีชื่อเสียงหลายคนติดเชื้อรวมถึงประธานาธิบดีดอนัลด์ ทรัมป์ ซึ่งเข้ารับการรักษาในโรงพยาบาลเป็นเวลาสามวัน
การติดเชื้อดูเหมือนจะเกี่ยวข้องกับพิธีที่จัดขึ้นใน 26 กันยายน ที่สวนกุหลาบทำเนียบขาวเพื่อเสนอชื่อเอมี่ โคนีย์ บาร์เร็ตต์ ต่อศาลฎีกา ซึ่งที่นั่งไม่มีการเว้นระยะห่าง และผู้เข้าร่วมส่วนใหญ่ไม่ได้ใส่หน้ากาก ทรัมป์เองอาจติดเชื้อในตอนนั้น แต่เขาและผู้ติดตามได้เข้าร่วมกิจกรรมต่อมาหลายครั้งโดยไม่ใส่หน้ากากมาก่อน รวมถึงการอภิปรายประธานาธิบดีครั้งแรกกับโจ ไบเดินในคลีฟแลนด์โอไฮโอเมื่อวันที่ 29 กันยายน วันรุ่งขึ้นที่ปรึกษาสื่อมวลชน โฮป ฮิคส์ ถูกกักบริเวณบนเครื่องบินแอร์ฟอร์ซวันขณะเดินทางกลับพร้อมกับทรัมป์จากงานรณรงค์ในมินนิโซตา หลังจากนั้นประธานาธิบดีได้ดำเนินการตามกำหนดเวลาในการระดมทุนในวันที่ 1 ตุลาคมของรัฐนิวเจอร์ซีย์ ซึ่งเขาได้พบปะกับผู้บริจาคโดยไม่ใส่หน้ากาก
ผู้ติดเชื้ออื่น ๆ ได้แก่ สุภาพสตรีหมายเลขหนึ่ง เมลาเนีย ทรัมป์; วุฒิสมาชิกพรรครีพับลิกัน ทอม ทิลลิส, ไมค์ ลี และ รอน จอห์นสัน; ผู้จัดการ แคมเปญ 2020 ของทรัมป์ บิล สเตปียน; รอนนา แมคเดเนียล ประธานพรรครีพับลิกัน; อดีตที่ปรึกษาทำเนียบขาว เคลลียนน์ คอนเวย์; อดีตผู้ว่าการรัฐนิวเจอร์ซีย์ คริส คริสตี; ประธานมหาวิทยาลัยนอเทรอดาม จอห์น ไอ. เจนกินส์; โฆษกทำเนียบขาว เคย์ลีห์ แมคเอนานี่; และที่ปรึกษาอาวุโสประธานาธิบดี สตีเฟน มิลเลอร์ เมื่อวันที่ 6 ตุลาคมมีผู้ทดสอบแลพได้ผลเป็นบวกอย่างน้อย 35 คน Crede Bailey หัวหน้าสำนักงานรักษาความปลอดภัยของทำเนียบขาวได้รับรายงานว่า "ป่วยหนัก" ซึ่งล้มป่วยในเดือนกันยายนก่อนเหตุการณ์สวนกุหลาบ
กลุ่มนี้เกิดขึ้นในสัปดาห์สุดท้ายของการหาเสียงของทรัมป์สำหรับการเลือกตั้งประธานาธิบดีปี 2020 ซึ่งน้อยกว่าหนึ่งเดือนก่อนวันสุดท้ายของการลงคะแนนในวันที่ 3 พฤศจิกายน ผู้แสดงความคิดเห็นมีความสำคัญต่อทำเนียบขาวในการให้ข้อมูลที่ขัดแย้งกันเกี่ยวกับสภาพของทรัมป์และระยะเวลาการติดเชื้อของเขา รวมทั้งชะลอการเปิดเผยผลการวินิจฉัยเบื้องต้นของเจ้าหน้าที่ทำเนียบขาว
ผู้เชี่ยวชาญด้านสาธารณสุขเช่น แอนโทนี เฟาอซี ผู้อำนวยการสถาบันโรคภูมิแพ้และโรคติดเชื้อแห่งชาติ ซึ่งเป็นสมาชิกของหน่วยงานโคโรนาไวรัสทำเนียบขาวระบุว่าการระบาดของโรคนี้สามารถป้องกันได้